[{"text_idx": "#000012", "text": "Kelly Vask: \u201cKui u\u0308ksinda muusikat tegema hakkasin, lubasin endale, et olen alati aus.\u201d"}, {"text_idx": "#000013", "text": "Sveta baaris esineb USA klubikuninganna UNiiQU3veebruar 17, 2022 Kandideeri vo\u0303i esita kandidaat Eesti Muusikaettevo\u0303tlusauhindadele!veebruar 16, 2022 Luuletaja ja muusik EiK avaldas oma viienda albumijaanuar 31, 2022"}, {"text_idx": "#000014", "text": "Sveta baaris esineb USA klubikuninganna UNiiQU3"}, {"text_idx": "#000016", "text": "Luuletaja ja muusik EiK avaldas oma viienda albumi"}, {"text_idx": "#000024", "text": "Arvustus: Alati meie ko\u0303rval. Kassid ja koerad 16.\u201319. sajandi kunstis"}, {"text_idx": "#000025", "text": "Kuidas on kujutatud koduloomi kunstis ning milliseid su\u0308mboolseid ta\u0308hendusva\u0308lju omasid kassid ja koerad 16.-19. sajandini? Nendele ning mitmetele teistele ku\u0308simustele on vo\u0303imalus otsida vastuseid Kadrioru kunstimuuseumis avatud na\u0308ituselt \u201cAlati meie ko\u0303rval\u201d."}, {"text_idx": "#000027", "text": "\u201cAlati meie ko\u0303rval\u201d langeb soodsale pinnasele \u2013 alates nullindate keskpaigast hoogu saanud sotsiaalmeedia vaieldamatud superstaarid on kassid ja koerad. Ta\u0308napa\u0308eval ei tekita see imestust, kui mo\u0303ne lemmiklooma Instagrami konto ja\u0308lgijaskond ulatub miljoniteni ning u\u0308hest kassist vo\u0303i koerast vo\u0303ib u\u0308leo\u0308o\u0308 saada sarnaselt popstaaridele sensatsioon. Sotsiaalmeedia tarbija, kes on harjunud teda igal sammul u\u0308mbritsevate loomade piltidega, vo\u0303ib ennast na\u0308itusesaalis u\u0308pris koduselt tunda, sest ko\u0303ik on justkui sama \u2013 on koerad, on kassid, on pildid. Meediaharjumused on ku\u0308ll erinevad, et arvestades sotsiaalmeediakontode populaarust, mille sisuks on naljakad ja kurioossed leiud ajaloolistelt kunstiteostelt, siis vo\u0303ivad need Kadrioru maalidki tuttavlikult mo\u0303juda. Ent kunstimuuseum ei teeks na\u0308itust, mis ja\u0308a\u0308ks sisuliselt meemide tasemele. Viimane on levinud z\u030canr sotsiaameediakontodel, mis demonstreerivad kunstiajaloos tuntud ja va\u0308hemlevinud maalide kuriooseid loomaleide."}, {"text_idx": "#000030", "text": "Enne na\u0308itusele \u201cAlati meie ko\u0303rval\u201d minekut tasuks endale meelde tuletada ko\u0303ikvo\u0303imalikke stereotu\u0308u\u0308pe, mis kasside ja koerte kohta levivad, sest need tulevad mitmetel teostel selgelt va\u0308lja. Koerad on ustavuse ja truuduse helge vo\u0303rdkuju \u2013 inimese parim so\u0303ber, kuid kasside ta\u0308hendusva\u0308li on tumedam. Neid seostatakse rahvajuttudes no\u0303iduse ja ro\u0308o\u0308vellikkusega, mustade kasside ebausust ra\u0308a\u0308kimata. Ka u\u0308tlus \u201ckaklevad nagu kass ja koer\u201d on na\u0308itusesaalis levinud motiiv, mis leiab kujutamist na\u0308iteks Johann Friedrich Sempeli maalil \u201cVo\u0303itlus\u201d (1786) vo\u0303i Joseph Stevensi \u201cVaenlased\u201d (1854), mis on na\u0308itusel reprona. Reprod ta\u0308idavad, ku\u0308ll vaid osaliselt na\u0308itusel olulist tu\u0308hikut, mille tekitas koroonakriis. Nimelt on na\u0308itusesaalis hulk valgetes raamides teoseid, mis torkavad oma kiiskavalt kuldsetes raamides naabrite seas silma ja tekitavad ku\u0308simusi. La\u0308hemal uurimisel selgus, et tegu on reprodega to\u0308o\u0308dest, mis pidanuks saabuma Peterburi Riiklikust Ermitaaz\u030ci kollektsioonist. Pea igas saalis leidub mo\u0303ni valges raamis to\u0308o\u0308, millest vo\u0303ib ja\u0308reldada, et tu\u0308himik, mis nende maalide puudumisel oleks tekkinud, oleks olnud ma\u0308rkimisva\u0308a\u0308rne. Na\u0308ituse tegijad lahendasid probleemi koopiategareprodega, mis on na\u0308itusesaali seintel u\u0308leja\u0308a\u0308nud maalidest madalamal. Vaatamata sellele, et tegu on kvaliteetse lahendusega, otsib silm kunstimuuseumis ringi ka\u0308ies ikkagi originaali. Seeto\u0303ttu on madalal rippuvad reprod mitmes mo\u0303ttes teistest maalidest sekundaarsemal positsioonil."}, {"text_idx": "#000031", "text": "Na\u0308itus eksponeerib lemmikloomi nende erinevates rollides ja teostest joonistub va\u0308lja, et koerte tegevusva\u0308li on kasside omast laiem. Neid na\u0308eb aadlike jahikaaslastena, pimeda talumehe juhtkoerana, armsa su\u0308lekoera rollis, aga ka allegooriana erinevatest 19. sajandil tuntud inimestest, keda portreeriti ironiseerivas vo\u0303tmes. Viimase silmapaistev na\u0308ide on Alfred de Dreux \u0301 \u201cMops tugitoolis\u201d (1857, na\u0308itusel reprona), mille kohta arvatakse, et teos heidab nalja toonase ajalehe Figaro toimataja Hippolyte de Villemessanti u\u0308le. Mugavalt tugitoolis po\u0303o\u0303nava mopsi ko\u0303rval on strateegiliselt laual Figaro ajaleht ja klaasike joogipoolisega. Koer jahikaaslasena on na\u0308itusel arvukalt esindatud \u2013 seda nii ootuspa\u0308raste jahistseenide na\u0308ol kui ka jahijumalanna Diana kaaslasena.\u201d Saalist \u201cMu\u0308u\u0308t ja kirjandus\u201d leiab Ju\u0308rgen Owensi barokselt rikkaliku pildikeelega \u201cDiana kaaslasega\u201d (17. saj keskpaik). Tegu pole ainsa Dianat kujutava maaliga Kadrioru lossis \u2013 ka peasaali laemaalingul on just ko\u0303nealust jumalannat kujutatud."}, {"text_idx": "#000033", "text": "Na\u0308itusel on arvukalt esindatud teosed, mis kujutavad kasse ja koeri inimeste armsate kaaslastena, kes pakuvad seltsi. Ta\u0308helepanuva\u0308a\u0308rse kolmiku moodustavad baltisaksa pa\u0308ritolu Sally von Ku\u0308gelgeni kolm Sophie Menteri portreed. Von Ku\u0308gelgeni kolmest maalist u\u0308hel on Menter koeraga ja u\u0308hel kassiga. Eesti kunstiajaloos on tuntud just portree, millel Menterit on portreteeritud kassiga o\u0303lal. Von Ku\u0308gelgen on ma\u0308rgiline kunstnik, sest ta omandas akadeemilise kunstihariduse ajal, mil see ei olnud tavaline ning Menter oli pianist, kes o\u0303ppis Franz Liszt ka\u0308e all. Ko\u0303igil kolmel portreel on Menteri lemmikud hardas iluasja funktsioonis. Va\u0308a\u0308rika, kuid armsa kaaslasena on su\u0308lekoer Friedrich Hartmann Barisieni portreel \u201cPerekond\u201d (1783), kus ko\u0303ik perekonnaliikmed on va\u0308ljapeetult oma positsioonides. Sellel ku\u0308llaltki ja\u0308igal portreel, kus o\u0303rna emotsiooni edastavad leebed naeratused ja ka\u0308te asetus, pakub u\u0308he poja su\u0308les olev koerake inimlikku soojust."}, {"text_idx": "#000035", "text": "U\u0308llatusku\u0308lalisena on na\u0308itusel Edith Karlson, kes toob na\u0308itusesaali kaasaegset kunsti oma teose \u201cVox populi\u201d (2015/2020) na\u0308ol. \u201cVox populi\u201d on dialoogis Meisseni jt portselanimanufaktuuride figuuridega, mis Eesti Kunstimuuseumi kogusse kuuluvad. Kui vanem portselan na\u0308itab vaatajatele va\u0308a\u0308rikaid ja sirge seljaga aadlikke nende jahikoertega, siis Karlsoni keraamilistel loomadel on jahisaak hambus. Kui u\u0308ks ro\u0303hub va\u0308ljapeetusele ja teine instinktiivsusele, siis dialoog nende kahe va\u0308ljapaneku osa vahel delikaatne ja need moodustavad visuaalse terviku. Karlsoni loomingule omane provokatiivsus ja u\u0308hiskonna valupunktidega opereerimine muutub antud na\u0308itusel vaikseks taustaks."}, {"text_idx": "#000036", "text": "Vo\u0303ib o\u0308elda, et na\u0308itus \u201cAlati meie ko\u0303rval\u201d to\u0308o\u0308tab soojuse ja positiivsete emotsioonide looja ja edastajana. Vaatajale pakutakse vo\u0303imalust minna su\u0308gavamale sajanditetagusesse kunstimaailma ja avastada na\u0308itusesaalist lisaks visuaalsele elamusele ka lemmikloomi u\u0308mbritsevat ajaloolist ta\u0308hendusva\u0308lja."}, {"text_idx": "#000037", "text": "Kadrioru kunstimuuseumi koduloomade teemaline na\u0308itus \u201cAlati meie ko\u0303rval\u201d on avatud 28. veebruarini."}]